Arūnas Gelažninkas

Arūnas Gelažninkas (g. 1985 m. spalio 12 d. Neveronyse) – profesionalus motociklų sporto lenktynininkas iš Lietuvos. Jis yra 17 kartų Lietuvos motociklų kroso čempionas, daugkartinis Baltijos šalių čempionas, 3 vietos nugalėtojas Europos jaunimo motokroso čempionate, MX1, MX3 pasaulio čempionatų ir Dakaro ralio dalyvis.

Karjera 
A. Gelažninkas savo karjerą pradėjęs 8-erių metų, ilgus metus važiavo motokroso disciplinoje. 2005, 2006, 2009 ir 2011 m. sportavo ir treniravosi Anglijoje, priklausė profesionaliai anglų komandai. A. Gelažninkas yra daugkartinis Lietuvos motokroso rinktinės narys „Tautų taurės“ varžybose. 

Pirmasis pasiekęs prizinių vietų Europoje ir aukštų rezultatų pasaulyje. Paminėtas „Kas yra kas Lietuvoje“ žinyne. Sportininkui ne vieną kartą teko nutraukti sportinę karjerą dėl sportinių traumų, vėliau dėl autoavarijos.

Dalyvavimas raliuose 
2018 m. pradėjo dalyvavimą raliuose ir startavo mažuoju Dakaro raliu vadinamame Merzouga rally, ten iškovojo kelialapį į Dakaro ralį. 

2019 m. pirmą kartą startavo Dakaro ralyje, kuriame pelnė 24 vietą bendroje įskaitoje ir iškovojo 4-tą vietą naujokų klasėje. Po Dakaro ralio motociklininkas užtikrintai laimėjo Alžyre, kuris vadinamas senuoju Dakaro raliu.

2021 m. Dakaro ralyje lietuvis finišavo 21 bendros įskaitos vietoje, tačiau nugalėjo Original by Motul, taip vadinamoje vienišių klasėje, kurioje važiuoja motociklininkai be techninio aptarnavimo komandos. Tai buvo pirmas kartas, kai šioje Dakaro ralio kategorijoje, bendroje įskaitoje laimėjo lietuvis.

2022 m. Dakaro ralyje A.Gelažninkas antrą kartą nugalėjo Original by Motul klasėje.

Karjeros pasiekimai 
 1995 m. Lietuvos Respublikos čempionas 65cc
 1996 m. Lietuvos Respublikos čempionas 80cc, Lietuvos respublikos vicečempionas 65cc
 1997 m. Lietuvos Respublikos vicečempionas 80cc
 1998 m. Lietuvos Respublikos čempionas 80cc
 1999 m. Lietuvos Respublikos vicečempionas 80cc, Pabaltijos šalių 2 vietos laimėtojas
 2000 m. Lietuvos Respublikos rinktinės narys, europos bei pasaulio varžybų dalyvis
 2001 m. Lietuvos Respublikos čempionas 125cc, Lietuvos respublikos rinktinės narys, Europos bei pasaulio varžybų dalyvis.
 2002 m. Europos jaunių 125cc čempionate 5vieta, Lietuvos Respublikos čempionas 125cc, Pasaulio jaunių 125cc 10vieta, Pasaulio 125cc klasės finalo dalyvis 21vieta
 2003 m. Europos jaunių 125cc čempionate 3vieta. Laimėti 3 etapai
 2004 m. Lietuvos Respublikos čempionas 125cc, Lietuvos Respublikos vicečempionas Open klasėje, Europos jaunių 125cc laimėtas etapas, Baltijos šalių bronzos medalio laimėtojas Open klasėje
 2005 m. Pasaulio MX1 Airijoje dalyvis 17vieta, Pasaulio MX3 etapų Olandijoje ir Belgijoje dalyvis 11, 17 vietos, British Masters čempionate 5vieta.
 2011 m. Lietuvos Respublikos rinktinės narys, Pasaulio čempionato dalyvis
 2013 m. Lietuvos Respublikos čempionas Cross Country E2 klasės, Lietuvos Respublikos vicečempionas Enduro E2 klasės
 2014 m. Lietuvos Respublikos čempionas Cross Country E2 klasės, Lietuvos Respublikos čempionas Enduro E2 klasės,  Latvijos Respublikos čempionas Enduro E2 klasės, Baltijos šalių vicečempionas enduro E2 klasės, Baltijos šalių vicečempionas Cross Country E2 klasės
 2015 m. Lietuvos Respublikos čempionas Cross Country E2 klasės, Lietuvos Respublikos čempionas Enduro E2 klasės, Baltijos šalių vicečempionas enduro E2 klasės
 2016 m. Lietuvos Respublikos čempionas Enduro E2 klasės.
 2017 m. Lietuvos Respublikos čempionas Enduro E1 klasės, Lietuvos Respublikos 3 vietos laimėtojas Cross Country E1 klasės.
 2018 m. Baltijos šalių čempionas Cross Country Enduro klasės, Lietuvos Respublikos čempionas Cross Country Enduro klasės, 2018 m. Lietuvos Respublikos čempionas Enduro E2 klasės,  Baltijos šalių Enduro Ralio čempionas, „Merzouga Rally“  finišą pasiekęs ir iškovojęs kelialapį į Dakaro ralį. Baltic Enduro Rally čempionas, 1 vieta Balkan Offroad Rallye, 3 vieta Baja Poland ralyje.
 2019 m. 1 vieta Tuareg ralyje.
 2021 m. 1 vieta Dakaro ralio Original by Motul įskaitoje. Original by Motul kategorijoje važiuoja motociklininkai be techninio aptarnavimo komandos.
 2022 m. apgintas Dakaro ralio Original by Motul įskaitos čempiono titulas.

Dakaro ralio rezultatai

Kitų ralių pasiekimai

Šaltiniai

Nuorodos 
 Oficiali svetainė

Lietuvos ralio lenktynininkai
Motociklų lenktynininkai